সদর উপজেলার মোগলহাট ইউনিয়নের ফুলগাছ গ্রামের চাষি অনিল কান্ত বলেন, অল্প খরচে ৩০-৪০ দিনের মধ্যে ধনেপাতার ফলন পাওয়া যায়। গাছের বৃদ্ধি ভালো হলে আরও আগে ধনেপাতা বিক্রি করা সম্ভব। কারণ বীজ বপনের পর জন্ম নেওয়া গাছই হচ্ছে ফলন। মহেন্দ্রনগর গ্রামের কৃষক আজগর আলী জানান, তিনি ‘তিন দোন’ জমিতে ধনেপাতার আবাদ করেছিলেন। এতে সার-কীটনাশকসহ খরচ হয়েছিল ৬ হাজার ৮৭৫ টাকা। তিনি আশা করছেন, এই ধনেপাতা বিক্রি করে এবার ২৫-৩০ হাজার টাকা আয় হবে।